Աիգել (խումբ)

**«Аигел»** (, ոճավորված որպես՝ **АИГЕЛ**), ռուսական էլեկտրոնային հիփ-հոփ դուետ։ Դուետի կազմում են Նաբերեժնիե Չելնիից խոսքերի հեղինակ և վոկալիստ Այգել Գայսինան և Սանկտ Պետերբուրգից էլեկտրոնային երաժիշտ Իլյա Բարամիան։ Դուետի անվանումը գալիս է վոկալիստի թաթարական անունից։

## Մասնակիցներ
### Այգել Գայսինա
Այգել Գայսինան () ծնվել է 1986 թվականի հոկտեմբերի 9-ին թաթարական ընտանիքում, ապրել է Նաբերեժնիե Չելնիում։

Մասնագիտությամբ հնչյունավորման դերասանուհի է։ Դեռ վաղ մանկուց գրել է բանաստեղծություններ, իկ երաժշտությամբ զբաղվել է 2003 թվականից։ 2000-ականների կեսերից հայտնի է դարձել որպես թաթարական պոեզիայի թարգմանչուհի և երիտասարդ բանաստեղծուհի։

2016 թվականին «Геликон+» հրատարակչությունը հրատարակել է «Դատ» () վերնագրով բանաստեղծությունների ժողովածուն, որոնք ստեղծվել են իրական պատմությունների և Այգելի ապրումների հիման վրա։ 2015 թվականին նրա երիտասարդ զուգընկերը մեղադրվել է սպանության փորձի մեղադրանքով, հետո դատապարտվել է 3 տարվա ազատազրկման խիստ ռեժիմի գաղութում։ Մի քանի հարցազրույցներում Այգելը հայտարարել է, որ դատավճիռն անարդար է համարում, ինչպես նաև այն մասին, որ տուժողը տեղեկանալով մեղադրյալի համար հնարավոր հետևանքների մասին, ցանկացել է հետ վերցնել դիմումը, սակայն չի կարողացել դա անել այն պատճառով, որ մեղադրանքը կրում է հանրային բնույթ։ Տուժողը նաև հայտարարել է, որ դատավճիռն իրական ժամկետի տեսքով չափազանց խիստ է համարում։ 2017 թվականի դեկտեմբերի 5-ին դատարանը որոշել է երիտասարդին պայմանականորեն վաղաժամկետ կերպով ազատ արձակել, որից հետո երգիչը գրել է «Две недели» երգի խոսքերը։

### Իլիա Բարամիա
Իլյա Բարամիան ծնվել է 1973 թվականի հունիսի 18-ին, ապրել է Սանկտ Պետերբուրգում։ Երաժիշտ է, ձայնային ինժեներ և երաժշտական պրոդյուսեր, 1997 թվականից զբաղվում է էլեկտրոնային երաժշտությամբ, հանդիսացել է «Ёлочные игрушки», «2H Company», «Самое большое простое число» խմբերի անդամ։ «Մայակ» յուրօրինակ ստեղծագործական արդյունաբերության դպրոցի «Ժամանակակից երաժշտություն և ձայնային ձևավորում» ուղղության համադրողն է։

## Խմբի պատմություն
2016 թվականի աշնանը Այգել Գայսինան Facebook-ի միջոցով կապ է հաստատել Իլյա Բարամիայի հետ և առաջարկել երաժշտություն գրել «Դատ» բանաստեղծությունների ժողովածուի հիման վրա կայանալիք ներկայացման համար։ Համատեղ աշխատանքի ընթացքում գաղափարը զարգացել է և ստեղծվել է խումբը։ 2017 թվականի սկզբին նյութը պատրաստ է եղել և առաջին համերգները տեղի են ունեցել Մոսկվայում և Սանկտ Պետերբուրգում։

2017 թվականի ապրիլի 10-ին թողարկվել է «1190» դեբյուտային ալբոմը։ Վերնագիրը վերաբերվում է նրա զուգընկերոջ դատավճռին՝ նա ստիպված է եղել բանտում անցկացնել 1190 օր։ 2017 թվականի նոյեմբերի 17-ից ալբոմը հասանելի է դարձել ֆիզիկական CD տարբերակով։

2017 թվականի օգոստոսի 6-ին թողարկվել «Буш Баш» *EP* ալբոմը։ Այն թաթարերենից թարգմանաբար նշանակում է «*դատարկ գլուխ*»։

2017 թվականի հոկտեմբերի 9-ին «Այգելը» ելույթ է ունեցել Առաջին ալիքի «Երեկոյան Ուրգանտ» հեռուստածրագրում։

Խմբի բառերը հիմնականում նկարագրում են Այգելի անձնական ապրումները՝ կապված դատավարության, նրա սիրելիի բանտարկության և նրա ազատ արձակման ակնկալիքի հետ։

Նյութի վրա աշխատանքի մեծ մասը կատարվում է հեռակա կարգով, քանի որ երաժիշտներն ապրում են տարբեր քաղաքներում։ Դուետի անդամները մինչև առաջին համերգը չեն տեսել միմյանց և նույնիսկ հեռախոսով չեն խոսել, ամբողջ շփումն ու նյութերի փոխանակումը տեղի է ունեցել համացանցում։

Երգերի մեծ մասը գրվել է Այգել Գայսինայի կողմից հատուկ երաժշտության համար, սակայն որոշ բառեր նախկինում գրված բանաստեղծություններից են հարմարեցված երաժշտությանը։ Դուետի աշխատանքի վրա ազդած արտիստների թվում է նաև «Run the Jewels»-ը։

Խմբի երգացանկը ներառում է թաթարերեն երգեր (ներառյալ միայն դրանով ձայնագրված ամբողջական ալբոմ)։

Այն բանից հետո, երբ սկսվել է Ռուսաստանի ներխուժում Ուկրաինա՝ խումբը հանդես է եկել հակապատերազմական հայտարարությամբ և լքել է Ռուսաստանը։

2022 թվականի սեպտեմբերի 27-ին խումբը հայտարարել է, որ սեպտեմբերի 1-ին ընդգրկվել են այն արտիստների ցանկում, որոնց համերգները «խորհուրդ չեն տրվում» Ռուսաստանի Դաշնությունում։ Նախկինում նախատեսված համերգները միանգամից չեղարկվել են Ռուսաստանի մի քանի քաղաքներում։

«Տղայի խոսքը։ Արյուն ասֆալտի վրա» հեռուստասերիլի թողարկումից հետո 2023 թվականի աշնանը խմբի «Пыяла» երգը զբաղեցրել է երկրորդ տեղը Shazam-ի համաշխարհային վարկանշային սանդղակում։

## Սկավառակագրություն
### Ստուդիական ալբոմներ

* 1190 (2017)
* Музыка (2018)
* Эдем (2019)
* Пыяла (2020)

### EP
* Буш Баш (2017)
* RMX (2017)
* Офигенно (2020)

### Մասնակցություն
* Velial Squad — «Voodoo Doll» (*Голову на плаху*)
* Oxxxymiron — «Намешано» (*Красота и уродство*)

### Տեսանյութեր
* «Татарин» (25.08.2017) — 106 միլիոն դիտում «YouTube»-ում (2023 թվականաի հոկտեմբերի տվյալներ) + 2,7 միլիոն դիտում *VK*-ում
* «1190» (05.12.2017)
* «Принц на белом» (15.05.2018)
* «Духи огня» (05.10.2018)
* «Четкий» (07.06.2019)
* «Снег» (06.09.2019)
* «Оно выделяло тепло (lyric video)» (26.12.2019)
* «You’re Born» (12.03.2020)
* «Две недели» (10.04.2020)
* «Пыяла» (21.01.2022)

### Ֆիլմերի երաժշտություն
* «Դժվար պատանիներ» (2019) հեռուստասերիալ
* «Խեղդիր» (2021) հեռուստասերիալ
* «Տղայի խոսքը։ Արյուն ասֆալտի վրա» (2023) հեռուստասերիալ

## Մրցանակներ, անվանակարգեր, վարկանիշներ
Jager Music Awards-ում «Տարվա տեսանյութ» անվանակարգի հաղթող, տեսահոլովակ՝ «Татарин» (2017):

«Аигел» «Այգել» նախագիծը նկատելի ազդեցություն ունեցավ թաթարական էստրադայի վրա, թեև տեսականորեն այն լավ չի համապատասխանում իր ձևաչափին և ավանդույթներին։ Այնուամենայնիվ Թաթարստանի երաժշտական վերլուծաբանները հետևելով հանդիսատեսին՝ լրջորեն հետաքրքրվել են դուետով և 2019 թվականին թաթարական հայտնի «Бизнес Online» թերթը «Татарин» երգը ներառել է «21-րդ դարի թաթարական 30 գլխավոր երգերի» վարկանշային ցանկի 4-րդ հբորիզոնականում՝ զգալիորեն ավելի բարձր հորիզոանակն, քան ժանրի շատ ավելի հայտնի ավանդական ներկայացուցիչները։

«You’re Born» տեսահոլովակը տացել է «Կաննի առյուծ» արծաթե մրցանակը (2021)։

2023 թվականի դեկտեմբերին համանուն ալբոմից «Пыяла» տեսահոլովակը, որը թողարկվել էր 2020 թվականին գլխավորել է Shazam համաշխարհային հիթ-շքերթը։  Shazam-ից բացի երգը զբաղեցրել է առաջին հորիզոնականը Ռուսաստանի, Ղազախստանի, Բելառուսիայի, Ղրղզստանի, Լտվիայի և Էստոնիայի «Яндекс Музыка», VK, Apple Music հիթ-շքեթրներում, նաև Ռուսաստանի, Ղազախստանի և Բելառուսիայի Spotify հարթակում։ Երգը հանրաճանաչություն է ձեռք բերել ռուսական «Տղայի խոսքը։ Արյուն ասֆալտի վրա» հեռուստասերիալի սաունդթրեքը դառնալուց հետո։ Մամուլը դա կապել է այն բանի հետ, որ խումբը հեռացվել է սերիալի տիտրերից իր քաղաքական դիրքորոշման պատճառով և այն հեռուստադիտողները, ովքեր ցանկացել են իմանալ անհայտ երգի հեղինակին՝ զանգվածաբար դիմել են Shazam ծառայությանը, որը նույնականացնում է երգերը ըստ ձայների։

## Ծանոթագրություններ

## Արտաքին հղումներ
* Մասնակիցները «ВКонтакте»-ում։ Այգել Գայսինա, Իլիա Բարամիա

Կատեգորիա:Ռուսական երաժշտական խմբեր
Կատեգորիա:Ռուսաստանի հիփ հոփ խմբեր